ועדה משותפת של ועדת הכנסת וועדת הכספים לתקציב הכנסת, כנסת 24, פרוטוקול מספר 1, 2021-10-24 13:00

ניר אורבך: צהריים טובים לכולם.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום ראשון, י"ח בחשוון התשפ"ב, 24 באוקטובר 2021.

ניר אורבך: על סדר-היום תקציב הכנסת לשנים 2022-2021 ושימוש בעודפי תקציב משנת 2020 לשנת 2021.

ניר אורבך: חילקנו גם חומרי רקע לדיון.

ניר אורבך: היום אנחנו בעזרת השם הולכים לאשר את תקציב הכנסת, על מנת שנוכל להיכנס לשגרת עבודה מסודרת.

ניר אורבך: בשבועות האחרונים ישבו מנכ"ל הכנסת והחשב ביחד עם יושב-ראש ועדת הכספים אלכס קושניר, איתי ועם שאר חברי הוועדה המשותפת.

ניר אורבך: עברנו על כל הסעיפים ובדקנו ביחד כיצד נוכל לייעל את עבודת הכנסת, לדאוג למשאבים שהכנסת צריכה ולעובדים שלה, ואני שמח על התקציב שמוצג כרגע לפניכם.

ניר אורבך: הרכב הוועדה המשותפת שיקף את הסיעות במשכן, אבל כמו שאנחנו יודעים, לצערנו עבודת הוועדות בכנסת עדיין לא מושלמת, אם כי לאט לאט, ואני מברך על כך, חברי האופוזיציה חוזרים אלינו לוועדות.

ניר אורבך: אומנם עדיין לא באופן מלא, ולצערי, חבר הכנסת קרעי, כפי שאומר התקנון, גם ללא זכות הצבעה.

שלמה קרעי: זה שאתה אומר שאין לנו זה לא אומר שאתה צודק.

ניר אורבך: אני בכל אופן מברך על החזרה האיטית לשגרה, ואנחנו מחכים לכם כדי שנוכל לקדם ביחד את מדינת ישראל, תוך כדי מחלוקת, וגם לפעמים תוך כדי הסכמות.

אופיר כץ: אבל לא תוך כדי רמיסת הדמוקרטיה ורמיסת הוועדות.

ניר אורבך: חבר הכנסת כץ, לפרוטוקול אתן לכם אחר כך מה שצריך.

ניר אורבך: כרגע אני מבקש רק לסיים.

ניר אורבך: אני באמת חושב שזאת הזדמנות מעולה בשביל כולנו, ואני חושב שבעניין זה אין מחלוקת, להגיד תודה לעובדי הכנסת שעובדים קשה מאוד במהלך השנה, והכנסת עוברת שינויים ודברים מאתגרים, גם באופן אובייקטיבי אבל גם לאור התקופות הלא פשוטות שיש עוברת.

ניר אורבך: אנחנו נמצאים כרגע בלב ליבה של העבודה על העברת תקצבי המדינה, ואנשי הכנסת לא מפסיקים לעבוד, גם בוועדות וגם במליאה, עד השעות הקטנות של הלילה.

שלמה קרעי: בישיבה שהזכרת נכח מישהו מהאופוזיציה?

שלמה קרעי: הזמנתם מישהו מהאופוזיציה?

ניר אורבך: אני רוצה להודות לעובדי הכנסת שמאפשרים לנו לעשות את העבודה שלנו ביתר קלות, ואין ספק שהם שותפים מלאים לעשיית הכנסת בוועדות ובמליאה.

ניר אורבך: נושא נוסף שאנחנו פונים כעת לקדם הוא הקמת הוועדה הציבורית, שאמורה לדון גם בנושאים ידועים אבל גם יהיה לנו חשוב להדגיש שאנחנו נרצה לגעת גם בנושא של תנאי העוזרים הפרלמנטריים ועובדי הסיעות בכנסת.

ניר אורבך: וגם עלה נושא נוסף שצריך לדון עליו אם כן או לא, זה הנושא של כן או לא עוזר נוסף לחברי כנסת שמשמשים בתפקידים בוועדות שונות, כגון ועדה למינוי שופטים וכדומה.

ניר אורבך: בעזרת השם בימים הקרובים יהיו לנו פגישות גם בנושא הזה עם יושב-ראש הכנסת, ואני מקווה שגם הקמת הוועדה הציבורית תקודם.

שלמה קרעי: תסביר על מה אתה מדבר.

שלמה קרעי: מה אתה רוצה לתת לחברי כנסת?

ניר אורבך: אני לא אסביר עכשיו.

ניר אורבך: אני רק אומר שאנחנו נקדם את זה, וכשזה יהיה רלוונטי נדון.

שלמה קרעי: אם אתה כבר מעלה את הנושא, יש חברי כנסת במשלחות דמוקרטיות.

ניר אורבך: כמו שאמרתי לחברת הכנסת סטרוק, בעזרת השם אם תרצה אחר כך אני אשאר איתך ותעלה כל מה שאתה רוצה שלא קשור לישיבה הזאת.

ניר אורבך: מה שקשור לישיבה הזאת, הכול בסדר.

אופיר כץ: זה קשור לישיבה, מה שהוא שאל.

ניר אורבך: אני מעביר את השרביט למנכ"ל הכנסת שיציג את הנושא שלשמו התכנסנו.

ניר אורבך: תודה.

גיל סגל: צהריים טובים, אדוני היושב-ראש.

גיל סגל: בסך הכול אנחנו באים להציג את תקציב הכנסת, אחרי שבפעם האחרונה התקציב עבר במרס 2018, תקציב 2019.

גיל סגל: כך שזה בהחלט מאורע משמח.

גיל סגל: תקציב הכנסת משקף את שלוש השנים האחרונות, 2021-2019, ואנחנו מסתכלים גם ל-2022.

גיל סגל: התקציב בבסיסו נשען על שלוש הנחות עבודה יסודיות בסיסיות.

גיל סגל: הנחת העבודה הראשונה היא מה שאנחנו קוראים לו הטייס האוטומטי, זה הגידול בהיקף התקציב שנגזר מהעלאות בשכר, מהסכמים עם העובדים וכו'.

גיל סגל: זה גידול אחד.

גיל סגל: הגידול השני של התקציב, שהוא גם בבסיס הנחת העבודה, זה הגידול במשימות הכנסת.

גיל סגל: הגידול במשימות הכנסת משקף תוספת של ועדות, ולצורך הקמת הוועדות אנחנו צריכים צוות מקצועי, צריך סדרנים וכו', וגם זה בא לידי ביטוי בתקציב.

גיל סגל: הגידול השלישי בתקציב הוא מה שאנחנו אומרים כנסת 2040.

גיל סגל: כנסת 2040 זו הסתכלות קדימה על הכנסת, על מבנה הכנסת, בין השאר יש שם סכום שהוא לטובת התכנון.

גיל סגל: אגב, פרויקט 2040 הוא טרום-תקופתי, ואנחנו רק מביאים אותו לידי ביטוי בתקציב.

גיל סגל: לצדי נמצאים פה חשב הכנסת וסגן חשב הכנסת.

גיל סגל: הם מיד יעברו על כלל הפרטים.

גיל סגל: בנוסף יש פה מנהלי חטיבות, נציגות הוועד.

גיל סגל: נעשתה פה עבודה שהיא Bottom-up.

גיל סגל: בנינו את התקציב מלמטה בישיבות עם החטיבות, עם האגפים השונים.

גיל סגל: משימה מורכבת מאוד של איסוף הפרטים והנתונים.

גיל סגל: מה שאתם רואים פה בסוף זה התקציב כפי שהובא, וסיכמתי אותו ביחד עם הצוות המקצועי.

גיל סגל: בקריאה ראשונה בחוק התקציב – פחות או יותר זאת מסגרת התקציב שצפינו שהיא תהיה, ולא חרגנו ממנה גם במסגרת הזאת, ולכן אלה הנתונים.

גיל סגל: אתם כמובן מוזמנים לשאול שאלות.

גיל סגל: אני מעביר את השרביט למר חיים אבידור, חשב הכנסת, בבקשה.

חיים ביטון: שלום לכם.

חיים ביטון: אני רוצה להביא את סכומי התקציב שאותם נבקש לאשר לנו בתום הישיבה הזאת.

חיים ביטון: למעשה נקודת הייחוס שלנו היא תקציב 2019, כפי שאמר מנכ"ל הכנסת, שזה התקציב האחרון שאושר.

חיים ביטון: יש בפניכם תקציב 2020, שזו שנה שלמה שעברה בלי תקציב, ולמעשה מה שאתם רואים פה זה הביצוע של מה שנעשה בפועל.

חיים ביטון: זאת אומרת, זאת עבודה בתקציב המשכי עם הדיכוי של חלק מהפעולות שנעשו כתוצאה מהכללים שנוהגים בתקציב המשכי, ולכן יש פה ירידה בתקציב.

חיים ביטון: אם לוקחים את הקטע של מה שאמר המנכ"ל להצמדות והטייס האוטומטי, הירידה היא אפילו יותר גדולה ממה שרואים פה.

חיים ביטון: בשנת 2021 אנחנו גדלים לסכום של 821 מיליון שקלים.

חיים ביטון: הגידול הזה הוא גידול במגבלת ההוצאה.

חיים ביטון: אין פה חריגות מיוחדות.

חיים ביטון: וזה גם למרות הגידול בפעילות הכנסת.

חיים ביטון: חלק מהגידול בפעילות הכנסת, כפי שיובא תכף, קוזז מהשמירה על תקציב המשכי ועבודה בתקציב שרק פעולות הכרחיות נעשות, וכך זה נעשה במהלך כל החודשים עד שהתקציב יאושר, כולל היום.

חיים ביטון: בשנת 2022 אנחנו מבקשים לגדול לסכום של 928 מיליון שקלים.

חיים ביטון: הסכום הזה מבטא גידול בתקציבי פיתוח כתוצאה מהשקעות, כפי שיופרטו מיד, וכמו כן כתוצאה מגידול בפעילות הכנסת.

חיים ביטון: הרוב כתוצאה מגידול במספר חברי הכנסת.

חיים ביטון: אני מבקש מסגן החשב נדב כספי, שעסק בבניית התקציב, לסקור את עיקרי הגידול בסעיפי התקציב.

נדב כספי: נתחיל בסעיף של חברי הכנסת וגם עבודת חברי הכנסת.

נדב כספי: יש פה עלייה של כ-16 מיליון.

נדב כספי: היא נובעת מהגידול במספר חברי הכנסת שהכנסת משלמת להם שכר, מ-90 ל-111.

אופיר כץ: מה העלות של חבר כנסת?

נדב כספי: כ-1.7 מיליון.

נדב כספי: עלות כוללת, לא רק שכר.

אופיר כץ: כמה חברי כנסת היו ב-2020?

נדב כספי: היו כ-100.

שלמה קרעי: ל-11 חברי כנסת העליתם בעוד 37 מיליון שקלים?

חיים ביטון: כן.

חיים ביטון: אבל בשנת 2020 יש תקציב המשכי שדוכאו כל מיני פעולות אחרות.

חיים ביטון: גם לא היה ניתן להשתמש בתקציב קשר עם הציבור בצורה חופשית, כי היו הרבה פגרות בחירות ודברים כאלה.

שלמה קרעי: גם השנה היו שלושה חודשים שלא יכולת לממש.

שלמה קרעי: ב-2020 כמה זה היה מתוך השנה?

שלמה קרעי: הייתה ממשלה שחצי תפקדה ב-2020.

נדב כספי: אבל כל עוד לא מונה פה כל המנגנון אז זה עדיין נשאר בתקציב המשכי.

שלמה קרעי: למה?

שלמה קרעי: אבל היה אפשר להשתמש בתקציב המשכי בקשר עם הבוחר.

נדב כספי: השתמשו גם בקשר עם הבוחר.

שלמה קרעי: אבל יש גידול?

שלמה קרעי: כי זו קפיצה מאוד משמעותית.

שלמה קרעי: בין 100 ל-110 חברי כנסת עוד 35 מיליון שקלים?

שלמה קרעי: זה צריך להיות 17 מיליון שקלים.

נדב כספי: איפה ראית 35 מיליון?

שלמה קרעי: בין 2020 ל-2022.

גיל סגל: זה 21 חברי כנסת.

שלמה קרעי: ב-2020 היו 100 חברי כנסת.

שלמה קרעי: אז גם היו נורבגים, מגנץ.

ניר אורבך: מה, זו לא המצאה של הממשלה הזאת?

שלמה קרעי: זו לא המצאה שלכם, אתם רק העליתם את זה בריבוע.

שלמה קרעי: אבל הגידול הזה נראה לי קצת לא סביר בין 2020 ל-2021.

בועז טופורובסקי: אתה מדבר על שורה 2?

בועז טופורובסקי: כי תשים לב, אז אתה עובר מ-3 עד 12, אתה רואה איך העליות מורכבות.

שלמה קרעי: אני יודע איך זה מורכב.

שלמה קרעי: ואז גם כאן יש לי שאלה – תקציב לשכה קפץ מ-7 מיליון ל-11 מיליון.

שלמה קרעי: זה 40%.

נדב כספי: התקציב ב-2020 זה ביצוע בפועל, זה לא תקציב.

שלמה קרעי: אז אתם נותנים 40% יותר תקציב?

נדב כספי: אבל יש פה יכולת של לבצע יותר.

שלמה קרעי: כמה היה הביצוע ב-2019?

שלמה קרעי: אני לא יודע, לא כתוב כאן.

נדב כספי: כתוב.

שלמה קרעי: לא, כתוב תקציב 2019.

שלמה קרעי: זה לא הביצוע.

שלמה קרעי: אם היה אפשר לראות את הביצוע זה היה מעניין מאוד מה היה בשנת 2019.

שלמה קרעי: אני בטוח שזה לא היה 11 מיליון.

שלמה קרעי: אני מוכן להתערב על זה.

שלמה קרעי: זה לא סכום כזה עגול.

נדב כספי: בתוך התקציב שלקחת אותו בגידול, אם תיקח את שורה 10 אתה רואה עלייה של 9 מיליון בתקציב האבטחה.

שלמה קרעי: לא דיברתי על 2021.

שלמה קרעי: אני מדבר על ההשוואה בין 2020 ל-2022.

שלמה קרעי: בסעיף הזה אין עלייה.

נדב כספי: ב-2020 היו פחות חברי כנסת, פשוט מאוד.

שלמה קרעי: היו 100 חברי כנסת, ופה 111 חברי כנסת.

שלמה קרעי: זה עדיין לא נותן סיבה להעלות בצורה כל כך משמעותית את התקציב.

שלמה קרעי: נראה שיש פה הגזמה.

שלמה קרעי: אני לא יודע מה עושים עם עודפים כאלה שנשארים.

נדב כספי: הם חוזרים לאוצר.

שלמה קרעי: הם לא חוזרים לאוצר.

שלמה קרעי: יש לכם נספח אחר שאתם מעבירים העברות של עודפים לדברים אחרים.

נדב כספי: נסביר אותם.

נדב כספי: העודפים האלה חוזרים לאוצר, כי בסעיף הזה של הקשר עם הציבור אנחנו מעבירים רק את העודפים שמחויבים.

נדב כספי: רק מה שחברי כנסת התחייבו שנה לפני ומוציאים שנה שנה אחרי.

נדב כספי: אני אמשיך בהסברים.

נדב כספי: בשורה 23 רואים עלייה של 1.2 מיליון.

נדב כספי: הכנסת מתעתדת להקים בשנת 2022 מערך דיגיטל, לשווק את הכנסת ברמה קצת יותר טובה ברשתות החברתיות.

נדב כספי: אם נמשיך להפרשים הגדולים, אז שורה 36 זו עלייה בכוח אדם.

נדב כספי: היא נובעת משלושה דברים.

נדב כספי: הראשון זה טייס אוטומטי, יש גם העלאת שכר אוטומטית של ותק וגם עלייה בדרגות.

נדב כספי: המרכיב השני זה תוספת משרות למרכז המחקר והמידע, לשכה משפטית, סדרנים, בעקבות גידול הוועדות.

נדב כספי: והמרכיב השלישי זו תוכנית פרישה לעובדי הכנסת שתתבצע בשנת 2022.

אופיר כץ: כמה מתוך זה הוא להגדלה של הוועדות והוועדות החדשות שהוקמו?

גיל סגל: אני אענה.

גיל סגל: בפקודת הארגון של הכנסת, הממ"מ מחויב לתת מענה לוועדות ואחר כך לחברי הכנסת.

גיל סגל: מספר הוועדות – בהתאמה הוספנו עוד שלושה, פלוס ארבעה תקנים בממ"מ, כמובן בהתאמה על פי חישוב התקנים הוספנו סדרנים.

אופיר כץ: אז מה העלות של הקמת ועדה חדשה, אם אתה לוקח את הסדרנים והתקן והעובדים?

גיל סגל: קשה לתרגם את זה במדויק פר ועדה, כי אנחנו לוקחים את עלויות השכר פחות או יותר, אם אתה רוצה לתרגם רק אותם.

גיל סגל: אבל בסוף הקמת ועדה גם כוללת קצת ציוד טכני, דיונים בשידור, מערכות שמע, הגברה וכו'.

גיל סגל: קשה לנקוב בסכום המדויק.

גיל סגל: אבל כוח האדם משקף את התוספת בוועדות.

אופיר כץ: כדאי לדעת מה העלות של זה.

גיל סגל: אפשר לזקק בסוף את העלות הזאת.

גיל סגל: מה שאתה רואה פה זה בעיקר הביטוי בתוספת כוח אדם.

נדב כספי: בשורה 50 אתם רואים גידול בתפעול השוטף.

נדב כספי: הוא נובע מהגדלה של ייעוץ חיצוני שהכנסת מקבלת.

נדב כספי: גם בתחום הרכב עבר חוק של ממונה בטיחות, אז לקחו חברה חיצונית לצורך הנושא, וגם ייעוץ ארגוני לשינויים בכנסת עקב זה שגדלות הוועדות, צריך לעשות שינויים ארגוניים ולכן יש פה צפי לגידול בתחום הזה.

נדב כספי: בשיפוצים דווקא רואים ירידה, אבל תראו את זה בהמשך בשורה 84, שהעברנו את תוספת המבנה לשורה נפרדת בסך 53 מיליון שקל, שזה בעיקר תכנון ותחילת העבודה על המבנה החדש.

נדב כספי: שורה 65 זה השכר של המשמר.

נדב כספי: זו עלייה נוספת גדולה.

נדב כספי: היא נובעת גם מטייס אוטומטי של השכר, ששם הם צמודים למשטרה, והיה גם הסכם של המשטרה שהעלה את השכר קצת יותר מהשכר הרגיל, ובנוסף לזה יש פה גם תוכנית פרישה למשמר, להצעיר את האנשים שעובדים שם.

נדב כספי: אלו עיקרי הגידולים שיש בתקציב.

נדב כספי: יש לכם דוח בהמשך, כי אנחנו מחויבים לתת גם ניתוח מגדרי של התקציב.

נדב כספי: כמו שאתם רואים בדוח הזה, זה פחות או יותר מתחלק מחצית ומחצית, גברים ונשים, נטייה קלה לנשים.

נדב כספי: גם בשכר, השכר של הנשים בנטייה מאוד קטנה יותר גבוה.

נדב כספי: אם תסתכלו על ההתפלגות המגדרית של עובדי המשמר, כמובן בגלל המשימות שם, זה יותר גברים.

נדב כספי: הגרף האחרון, שהוא רלוונטי אליכם, שזה היועצים הפרלמנטריים, אז רואים שיש 60% גברים ו-40% נשים.

נדב כספי: היחס שומר על עצמו כבר כמה שנים פחות או יותר.

ניר אורבך: תודה רבה.

ניר אורבך: חבר הכנסת אופיר כץ, בבקשה.

אופיר כץ: תודה רבה, אדוני היושב-ראש.

אופיר כץ: קודם כל, זו הזדמנות באמת טובה לברך את עובדי הכנסת, את המנכ"ל, את כל מי שלוקח חלק במה שקורה בתוך הבית הזה.

אופיר כץ: גם הממ"מ שהזכרת, שאני מברך על כל תקן נוסף שיש שם, כי באמת הם מסייעים לנו המון ועוזרים לנו להבין יותר טוב לקראת מה אנחנו מגיעים בוועדות.

אופיר כץ: זו הזדמנות להגיד תודה גם לך, גיל.

אופיר כץ: אתה תמיד זמין, מסייע במהירות האפשרית.

אופיר כץ: אני רוצה להעלות שני דברים.

אופיר כץ: על הנורבגים קיבלתי תשובה, כמה ההשתוללות הזאת שלכם עולה למדינת ישראל, היושב-ראש.

אופיר כץ: ראיתי בחומר ששלחתם לנו שיש בעיה קשה של מקום בכנסת.

אופיר כץ: למה בעצם אנחנו צריכים לתת לשר שהוא התפטר מהכנסת לשכה, אם אנחנו במצוקה כזאת של הכנסת?

גיל סגל: זה לא חדש.

אופיר כץ: אבל מצוקה כמו שיש עכשיו היא חדשה.

גיל סגל: זה לא משהו שהתחיל היום.

גיל סגל: הכנסת מאז ומעולם נתנה לשכה לשרים בקומת הממשלה.

גיל סגל: זה נכון שיש מצוקה.

גיל סגל: המצוקה היא לא קריטית, אבל זו מצוקה שהצלחנו להתגבר עליה ובסך הכול אין מצב היום שחבר כנסת שהוא גם שר, אין לו לשכה לשבת בה.

אופיר כץ: חבר כנסת שהוא שר זה בסדר, כי הוא שייך גם לכנסת.

אופיר כץ: אבל שר שהתפטר מהכנסת, למה צריך לתת לו פה לשכה?

גיל סגל: מאז ומעולם לשר הייתה לשכה בקומת הממשלה, ונכון שלשר יהיו פה משרד ולשכה.

גיל סגל: אגב, כרגע אנחנו לא במצב שעדיין אנחנו לא יכולים לאפשר את זה.

אופיר כץ: כי קראתי שכן יש מצוקה קשה.

גיל סגל: אתה מדבר על כנסת 2040?

גיל סגל: על מה אתה מדבר?

אופיר כץ: על מה ששלחתם, שאתם רוצים פיתוח ומתרחבים בגלל שיש מצוקה של מקום.

גיל סגל: אם אתה שואל על כנסת 2040, כנסת 2040 צופה פני עתיד.

גיל סגל: מה שאתה רואה פה בתוך התקציב כרגע זה לצורך התכנון ולצורך השלבים הראשוניים של הבנייה של כנסת 2040.

גיל סגל: הפרויקט הזה צפוי להיות מושלם בשמונה שנים עד עשור, והוא משקף עבודה שנעשתה פה על ידי קודמיי ועל ידי יושבי-ראש הכנסת הקודמים, שהיא צופה פני עתיד, והרכבת כבר יצאה לדרך.

גיל סגל: אז פה זה בא לידי ביטוי בסכום של משהו כמו 53 מיליון שקלים.

גיל סגל: היא לא מתכתבת עם המצב שיש היום, שמיצינו עד תום את הלשכות של חברי הכנסת והשרים בכנסת.

גיל סגל: עדיין אנחנו מאפשרים את הנוחות שהייתה עד היום.

שלמה קרעי: אבל החבר'ה האלה לא נמצאים כאן.

שלמה קרעי: שולחן הממשלה ריק במליאה כל הזמן.

שלמה קרעי: אלה אנשים שלא נמצאים כאן.

שלמה קרעי: למה אנחנו צריכים לבזבז כל כך הרבה כסף כדי לתת נוחות לכאלה שאין להם כמעט קשר לכנסת?

גיל סגל: זה לא השתנה.

גיל סגל: מאז ומעולם לשרי הממשלה היו לשכות.

אופיר כץ: אבל אף פעם לא הייתה כמות כזאת של נורבגים.

אופיר כץ: זה לא אחד או שניים, זה 21.

גיל סגל: אתה מכניס אותי למגרש שלא שלי.

אופיר כץ: אני לא מכניס אותך לפוליטיקה.

אופיר כץ: אתה אומר שזה היה מאז ומעולם, אבל המצב היום הוא לא מאז ומעולם.

אופיר כץ: מאז ומעולם לא היו 21 נורבגים.

אופיר כץ: היום אנחנו במצב שיש וצריך להתייחס לזה אחרת, לא כמו שהיה.

שלמה קרעי: במיוחד אם הצופה פני עתיד שלך הוא להפריד שכל השרים לא יהיו חברי כנסת.

שלמה קרעי: אנחנו רואים שזה מתקדם לשם, ששרים הם לא חברי כנסת.

גיל סגל: הכנסת יכולה לאפשר לעצמה היום להמשיך ולקיים את מה שהיה מאז ומתמיד, ולכן לא מצאתי לנכון לשנות את זה.

גיל סגל: במידה שנגיע למצוקה שבה לא יהיו לנו חדרים, אני מניח שהחדרים הראשונים שנפנה אליהם זה לשרים שאינם חברי כנסת.

גיל סגל: אבל זה לא המצב היום.

שלמה קרעי: יש דברים נוספים שצריך להשקיע בהם.

שלמה קרעי: יש כל כך הרבה ועדות חדשות, הממ"מ, הייעוץ המשפטי שקורס.

שלמה קרעי: לא הוספתם הרבה, הוספתם קצת.

שלמה קרעי: הם בעצם ליבת העבודה שלנו.

גיל סגל: חבר הכנסת קרעי, הוספנו מה שנדרש אחרי ישיבות.

גיל סגל: הממ"מ, הייעוץ המשפטי, דוברים – נתנו את המענה האופטימלי לתוספת הוועדות ולהרחבת משימות הכנסת.

גיל סגל: התייחסנו לזה במלוא האחריות באופן המיטבי על מנת לתת את המענה.

גיל סגל: יושב פה ראש חטיבת המידע, הוא יכול להגיד לך.

גיל סגל: היו דיונים ארוכים דרך עבודה מאוד רצינית שהחטיבה עשתה, ונתנו בסוף את כוח האדם על פי הנדרש.

גיל סגל: אני שקט עם זה.

שלמה קרעי: אגב, אתה אומר מאז ומעולם לגבי השרים.

שלמה קרעי: מה זה מאז ומעולם?

שלמה קרעי: כל העניין של הנורבגי כאן זה בסך הכול 6-5 שנים.

ניר אורבך: אבל היו בעבר שרים ללא תיק.

ניר אורבך: זו מדיניות.

אופיר כץ: אם הוא חבר כנסת זה לא משנה מה התפקיד שלו.

גיל סגל: גם לפני עשור שרים היו מגיעים לפה והיה להם משרד.

גיל סגל: אגב, זו לא לשכה כמו לשכה של חבר כנסת.

גיל סגל: אין שם מקלחת, אין שם שירותים.

גיל סגל: אבל זה משרד.

שלמה קרעי: לשרים שיושבים בקומות שלנו יש.

שלמה קרעי: יש לי שכנים שרים.

שלמה קרעי: לא כולם יושבים בקומת הממשלה.

ניר אורבך: גיל מהצד שלו נתן את התשובה.

ניר אורבך: לדעתי זו כבר שאלה שאנחנו צריכים לדון בינינו לבין עצמנו לגבי מדיניות.

ניר אורבך: זו כרגע המדיניות.

אופיר כץ: דבר אחרון, יש פחות או יותר יומיים בשבוע, שני ורביעי, שאנחנו נשארים ממש עד מאוחר.

אופיר כץ: לכולנו יש עוזרים פרלמנטריים שעובדים פה מהבוקר עד הלילה.

אופיר כץ: בפרסה אתם מביאים לחברי הכנסת כריכים.

אופיר כץ: גם הם נמצאים איתנו 12, 13 ו-14 שעות.

אופיר כץ: יש פה כל כך הרבה מיליונים ומיליארדים, זה לא עולה הרבה כסף, תנו גם ליועצים שנמצאים איתנו.

חיים ביטון: אין פה מיליארדים.

אופיר כץ: כמעט.

אופיר כץ: תנו להם גם את זה, אחרת הם צריכים לקנות פעמיים ביום אוכל, וזה לא בסדר.

גיל סגל: אני לא רוצה לענות עכשיו.

גיל סגל: אנחנו נבחן את זה.

גיל סגל: אני מסכים איתך, היועצים עובדים קשה.

גיל סגל: הם מלווים את חברי הכנסת ביום-יום.

גיל סגל: אגיד עוד מילה לגבי היועצים.

גיל סגל: הם מועסקים על ידי חברי הכנסת.

גיל סגל: מי שבסוף דן בשכר ובתנאים שלהם זו הוועדה הציבורית, שאני מקווה שנקים אותה ממש בזמן הקרוב ונוכל לדון יותר בהרחבה בנושא היועצים.

אופיר כץ: אבל בינתיים, להוציא להם את הכריכים הקטנים האלה.

אופיר כץ: לא נראה לי שצריך לחכות לוועדה בשביל זה.

אופיר כץ: תן להם, הם עובדים קשה.

גיל סגל: אני לא רוצה לענות מיידית, נבחן את זה בנימה אוהדת.

אופיר כץ: תודה.

ניר אורבך: בסדר גמור.

ניר אורבך: תודה רבה, גיל.

ניר אורבך: לפני שנמשיך עם ההתייחסות של חברי הכנסת אני מבקש מיעל אגמון מאגף התקציבים של משרד האוצר להתייחס לנושא הזה.

יעל אגמון: אני רכזת ביטחון באגף תקציבים במשרד האוצר.

יעל אגמון: תקציב הכנסת חונה בצוות שלי.

יעל אגמון: תקציב הכנסת הוא חלק ממסגרת ההוצאה של תקציב המדינה.

יעל אגמון: זאת אומרת, גידול בתקציב הכנסת מחייב מבחינתנו לפנות לו מקום בתקציב המדינה, וכמובן גובה התקציב של הכנסת נקבע על ידי הכנסת ואנחנו מקבלים אותו כנתון.

יעל אגמון: חשוב לי להגיד שאנחנו כן רואים גידול יחסית משמעותי בתקציב הכנסת, שהוא גם בינוי כמו שאמר גיל, אבל גם גידול יחסית משמעותי בהוצאות על כוח אדם.

יעל אגמון: ומצד שני, כמו שתראו בהמשך, וגם נתייחס לזה אז, עודפי הכנסת הם על הצד הגבוה שאנחנו רואים בעולם העודפים בסעיפים תקציביים, ובסוף צריך לראות שמאזנים בין הדברים.

יעל אגמון: הגידול בכוח אדם דומה לגידול בכוח אדם במדינה בשנים האלה.

ניר אורבך: תודה רבה, יעל.

בועז טופורובסקי: מה שאת אומרת זה שהניצול הוא לא מספיק טוב, כי יש כל כך הרבה עודפים?

יעל אגמון: לצורך העניין השנה עודפי הכנסת הם משהו כמו 30% מהתקציב.

יעל אגמון: זה מאוד גבוה.

בועז טופורובסקי: השנה הייתה מוזרה.

בועז טופורובסקי: השאלה אם כל שנה זה כך.

יעל אגמון: זו מגמה.

יעל אגמון: בסעיף הכנסת יש הרבה עודפים בדרך כלל.

חיים ביטון: הרי תקציב הכנסת הוא תקציב stand alone.

חיים ביטון: אנחנו הרי לא מקבלים מהמדינה העברות, אם אנחנו נכנסים למצוקה או לחוסר בתקציב.

חיים ביטון: יחד עם זאת, כאשר יש לנו עודף, אז לעיתים אנחנו מעבירים למדינה חלק מהעודפים, ועודפים שאנחנו לא מעבירים משנה לשנה אנחנו גם מחזירים לאוצר.

חיים ביטון: זאת אומרת, אנחנו לא משתמשים בהם.

יעל אגמון: נכון.

יעל אגמון: גם השנה.

חיים ביטון: אז יש פה שסתום חד כיווני.

חיים ביטון: בכל מקרה, היות שתקציב הכנסת הוא תקציב stand alone וחלק מהדברים שם הם דברים שהם תביעות משפטיות שאנחנו עומדים בהם, פרויקטים שאנחנו מתכננים לעשות ונדחו מכל מיני סיבות, כי פתאום נחת עלינו שאין תקציב או יש לנו בעיה במכרזים או דברים כאלה, אלה דברים שרוב העודפים הם דברים צבועים שהכנסת מתעתדת לעשות אותם, ולכן אנחנו מעבירים את העודף מתוך הנחה שמהמדינה אנחנו לא נקבל את הכספים האלה, במידה שנצטרך לבצע אותם והם לא יתוקצבו.

חיים ביטון: לכן זה עודפים שאנחנו שומרים עליהם ואנחנו מעבירים אותם משנה לשנה.

גיל סגל: נעבור אחר כך פרטנית על העודפים ונסביר סעיף סעיף.

שלמה קרעי: העודפים זה בנוסף למה שיש בתקציב?

גיל סגל: כן.

שלמה קרעי: זאת אומרת, אתה מוסיף עוד 220 מיליון שקל.

יעל אגמון: חייב.

יעל אגמון: אי אפשר להכליל את העודפים בתקציב.

גיל סגל: אלה עודפים שעוברים, חלקם מ-2019, ואנחנו נדון בהרחבה ונסביר כל סעיף.

יעל אגמון: אבל זאת מתודולוגיה שקיימת בכל תקציב המדינה.

יעל אגמון: תמיד יש מקורי.

שלמה קרעי: אין לי בעיה עם המתודולוגיה.

שלמה קרעי: אתם מביאים כאן

שלמה קרעי: תקציב שעולה באחוז ניכר בין 2019 או 2020 ל-2022, ובנוסף לתקציב הזה יש תוספת של 20% בערך.

חיים ביטון: חבר הכנסת קרעי, אתה רוצה לדבר על הגידול שאתה מדבר עליו בין 2020 ל-2022.

חיים ביטון: לגבי חברי הכנסת, אלה נתונים שאנחנו לא משחקים איתם, כי אלה נתונים שאנחנו חייבים לעמוד דום ברגע שיש ההוצאה, ואנחנו לא יכולים לשחק איתם או להגיד אין לי או לא היה לי או אל תעשו את זה כי אין לי הכסף.

חיים ביטון: לכן כאשר אנחנו לוקחים יועצים פרלמנטריים, מכפילים במספר חברי הכנסת ורושמים את העלות של יועץ פרלמנטרי, זה סכום מסוים.

חיים ביטון: זה שלא כל חברי הכנסת לוקחים תמיד את כל היועצים הפרלמנטריים, או זה שיש אבטלה חיכוכית או כל מיני דברים כאלה, זה לא יכול לבוא לידי ביטוי.

חיים ביטון: אני חייב שיהיה לי התקציב לחברי הכנסת להעסיק יועצים פרלמנטריים.

חיים ביטון: אותו דבר בתקציב לשכה.

חיים ביטון: לחבר כנסת מגיע 95,000 שקלים בשנה.

חיים ביטון: הוא יקבל את ה-95,000 שקלים בשנה ככל שהוא ירצה אותם.

חיים ביטון: זה שיש חברי כנסת שממשמים חצי מזה, או אפילו חלק מחברי הכנסת לא מממשים כלום, אני לא יכול להגיד שזה לא עומד לרשותם.

חיים ביטון: הם יכולים לבוא יום אחד ולהגיד שהם מממשים.

שלמה קרעי: ואחר כך אתה לוקח את זה כעודפים.

חיים ביטון: לא בזה.

חיים ביטון: יש עודפים שהם עודפים מחויבים.

חיים ביטון: קרי, חודשים אחרונים של השנה, גם בתקציבים האלה, הם עודפים מחויבים שאני התחייבתי לחבר הכנסת למשל לממן לו איזשהו דבר שהוא רוצה.

שלמה קרעי: תגלה לנו, שנדע מה אתה יכול להתחייב.

בועז טופורובסקי: בית, מטוס.

חיים ביטון: אין מומחה יותר ממך, במיוחד בגלל היועץ שלך.

שלמה קרעי: יועץ מספר אחד.

חיים ביטון: את הדברים האלה אני מעמיד לרשות חברי הכנסת, ואם הביצוע בשנת 2020 היה יותר נמוך, הסכום התיאורטי שעומד לרשות חבר הכנסת, זה מה שיהיה בתקציב שלנו.

חיים ביטון: זה לא נושא שאני יכול לשחק איתו.

ניר אורבך: תודה רבה.

ניר אורבך: חבר הכנסת ינון אזולאי, ואחר כך חברת הכנסת נעמה לזימי.

ינון אזולאי: כמה שאלות קטנות.

ינון אזולאי: כבוד המנכ"ל, לגבי מה שאופיר העלה, כמה שרים שהם אינם חברי כנסת היום יש שחסרים להם חדרים בכנסת?

גיל סגל: ארבעה או חמישה שרים שכרגע אין להם משרד בקומת הממשלה.

ינון אזולאי: יש שרים שאינם חברי כנסת שעשו שינויים בתוך הכנסת והעבירו עובדים אחרים בשביל לייצר להם חדרים.

ינון אזולאי: אני מכיר לפחות שני מקומות במשכן שפתאום נוצרו.

ינון אזולאי: אין עיני צרה שייווצרו בשביל אחרים, אבל אי אפשר להגיד שלא עושים ולא מוסיפים בתקציב הזה.

ינון אזולאי: זה לא צופה פני 2040, אלא גם מעכשיו יש שינויים שעושים אותם בפועל בשביל לאכלס עוד שרים שאינם חברי כנסת.

גיל סגל: אני יכול לגעת בזה.

גיל סגל: זה לא סוד פה בקומת הממשלה שאנחנו פינינו את חדר המדריכים של מרכז המבקרים, העברנו אותם למתחם די נוח, ואנחנו מקימים מקום על מנת שיהיה לשרים שאינם חברי כנסת כשהם מגיעים לתורנות או ללילה למענה לשאילתות.

גיל סגל: שיהיה להם מתחם לשבת, להניח את הראש, להם וליועצים שלהם.

ינון אזולאי: החשוב הוא שלא תיפגע עבודת הכנסת וכאלה שהיו רגילים למרחב מסוים, שהוא לא ייפגע בשביל שרים שאינם חברי כנסת.

ינון אזולאי: כי הם באמת לא נמצאים.

ינון אזולאי: אגב, אני חושב שיש להם רכבים מספיק נוחים, בזמן הזה הם גם יכולים לנוח בחניה, לא יקרה להם כלום.

ניר אורבך: תזכור שאם הם ינוחו בחניה זה תקדים גם לשלטון אחר.

ינון אזולאי: שטויות.

ינון אזולאי: אתם יצרתם את כל התקדימים שיכולים להיות.

ינון אזולאי: אנחנו כבר לא רואים משהו שלא יהיה.

גיל סגל: אגיד לך על מנת שתנוח דעתך.

גיל סגל: יושבת פה יושבת-ראש הוועד.

גיל סגל: אין מהלכים חד צדדים ולא קרו כאלה מקרים.

גיל סגל: גם המתחם הזה שפינינו, נתנו מענה הולם למדריכים.

ינון אזולאי: אופיר העלה את הנושא של היועצים.

ינון אזולאי: יש דבר שהוא אפילו בגדר עוולה ליועצים.

ינון אזולאי: היועצים נמצאים איתנו בסיורים.

ינון אזולאי: צריך לעשות חשבון ואולי אפשר לתת לפחות לאחד או לשניים מהם החזקת רכב.

ינון אזולאי: אי אפשר שיועצים באים איתנו, חלקם בכלל מערים אחרות, זה נושא שבסופו של דבר הוא משלם עליו עוד, ואני חושב שבוועדה הציבורית צריך לשים את זה כנקודה למחשבה.

ניר אורבך: חבר הכנסת אזולאי, אמרתי בתחילת דבריי שהשלב הבא שלנו זה הקמת הוועדה הציבורית.

ניר אורבך: אנחנו נרכז פה את כל הצרכים שעולים ואנחנו נעבוד גם מול מנכ"ל הכנסת וגם מול יושב-ראש הכנסת כדי שזה יגיע בצורה מסודרת לוועדה.

ניר אורבך: ובחלק מהדברים אני חושב שכדאי שניתן את המלצתנו לוועדה.

ינון אזולאי: מעולה.

ינון אזולאי: דבר נוסף, גם אני מצטרף כמובן לכך שצריך בממ"מ להוסיף ולשמוע את הדרישות שלהם.

ינון אזולאי: אני מכיר אותם ואני עובד איתם באופן צמוד.

ינון אזולאי: אני חייב להגיד מילה טובה, אני מפחד שהם עובדים גם בשבת, כי ביום שישי כמעט עד כניסת שבת הם עדיין שולחים את החומרים שדורשים מהם.

ינון אזולאי: אין להם שעות.

ינון אזולאי: צריך לתת על כך את הדעת.

ינון אזולאי: אני חושב שערוץ הכנסת בנוסף לזה גם היום כבר קיבל הד תקשורתי.

ינון אזולאי: אין לי ווצאפ, אבל בשעה 02:00 או 03:00 לפנות בוקר סמ"ס בנושא הזה.

ינון אזולאי: אז יש מקומות שגם בהם צריך להשקיע יותר.

ינון אזולאי: דבר אחרון, יש 300 מיליון שקלים שהכנסת הלוותה לאוצר.

ינון אזולאי: איפה זה עומד?

ינון אזולאי: הם היו צריכים בזמן הבנייה להחזיר.

ינון אזולאי: האם אתם כבר יודעים מתי הם מתכוונים להחזיר את זה, או שהאוצר משתדל להחזיק את זה חזק אצלו?

חיים ביטון: הוא לא מחזיק כי לא דרשנו.

חיים ביטון: זה השסתום החד-כיווני שאמרתי.

חיים ביטון: אבל בכל אופן העברנו את הכסף.

חיים ביטון: חלק מהכסף הוא צבוע לפרויקטים או לתביעות מסוימים שאנחנו צריכים לתת להם התרעה כאשר הם יבואו לידי ביטוי, ואז הם אמורים להחזיר לנו, וחלק מהכסף הוא לכל מיני פרויקטים לאו דווקא צבועים שהם התחייבו להחזיר לנו על פי דרישתנו, גם זה בהתרעה מסוימת.

חיים ביטון: בשלב זה אין לנו צורך ואני לא יודע אם יהיה צורך.

ינון אזולאי: ואם אתה אומר שלא יהיה צורך, אז מה?

חיים ביטון: אני לא אומר שלא.

חיים ביטון: אני לא יודע.

חיים ביטון: אנחנו נכנסים עכשיו לפרויקטים מאוד מאוד גדולים.

ינון אזולאי: אם אנחנו מגדילים את התקציב ואין צורך, אז תיקח מהאוצר בחזרה את 150 המיליון מתוך ה-300.

ינון אזולאי: למה צריך להגדיל?

יעל אגמון: לכסף באוצר המדינה אין צבע במובן הזה.

יעל אגמון: זה לא כל כך משנה.

ינון אזולאי: אני הייתי בדיון על ההלוואה של 300 מיליון.

ינון אזולאי: אם אין לזה צורך, אז תגידו שאתם לא צריכים את הכסף ומחזירים.

ינון אזולאי: אבל זה היה גם עבור הבנייה.

ינון אזולאי: אני אומר שכרגע במקום להוסיף 150 מיליון, יכול להיות שמתוך ה-300 ניקח 150 מיליון.

יעל אגמון: זה כסף בבסיס תקציב.

ינון אזולאי: את החשבון אני פחות יודע לעשות.

ינון אזולאי: אני מאמין שאתם יודעים לעשות אותו יותר טוב.

ינון אזולאי: אבל לא יכול להיות שכרגע אומרים שאין צורך בכסף הזה.

ינון אזולאי: קחו את הכסף, קחו 100 מתוכם.

ינון אזולאי: נניח שחלק צבוע, 100 מתוכם לא היה צבוע, קחו אותם, תוסיפו לזה עוד 50 מיליון ולא צריך להשתגע עם 150 מיליון.

חיים ביטון: אבל זה כסף שאמרנו שנדרוש אותו לפי צורך.

חיים ביטון: אני צריך גם להצדיק את הצורך, אני לא יכול לבקש סתם ככה שיעבירו לי.

ינון אזולאי: לא אמרתי עכשיו.

ינון אזולאי: אם הייתם חושבים על כך לפני כן, חצי שנה מראש, היית אומר למה אתה צריך עוד חצי שנה 100 מיליון.

חיים ביטון: אני לא בטוח שאני אצטרך אותם עוד חצי שנה.

ינון אזולאי: אם לפני חצי שנה היית אומר שזה הצורך שלך כרגע, במקום להגדיל את התקציב.

יעל אגמון: יש הבדל בין כסף שהוא בבסיס תקציב לכסף שהוא ב"על שינוייו".

יעל אגמון: יש גם הבדל בין כסף שנועד לשכר לכסף שנועד לפרויקטים.

יעל אגמון: בסוף מבחינת אוצר המדינה ומבחינת הקופה ומבחינת התכנון שלנו כאגף תקציבים לשנה הבאה, אם התוצאה היא גידול של 150 מיליון שקל בתקציב הכנסת זה לא כל כך משנה.

ינון אזולאי: מובן.

ינון אזולאי: אני לא נגד שיוסיפו לכנסת, אני בעד שיוסיפו לכנסת.

ינון אזולאי: אני רק נגד הסיבה שצריך להוסיף לכנסת.

ינון אזולאי: אני נגד שהפעם היינו צריכים להוסיף כל כך הרבה, כי זה פחות או יותר העלות שאנחנו מוסיפים על אותם נורבגים שנכנסו בלמעלה מ-100 מיליון שקל.

ינון אזולאי: אין לי התנגדות בעניין, אני רק חייב להבהיר את הנקודה למה זה מגיע לי.

ניר אורבך: חבר הכנסת אזולאי, תודה רבה.

ניר אורבך: חברת הכנסת נעמה לזימי, בבקשה.

נעמה לזימי: תודה.

נעמה לזימי: בוועד עובדי הכנסת שהתארגן, אני רוצה להבין האם גולם איזשהו סכום שכבר יהיה חלק מההעלאה והתנאים.

נעמה לזימי: בדרך כלל בהסכמי שכר כאלה מחלקים חלק גם רטרואקטיבית מיום ההתארגנות או כל מיני פשרות שמוצאים, אז האם באמת זה בפנים?

נעמה לזימי: היועצים הפרלמנטריים אפילו תלוש לחג לא מקבלים.

נעמה לזימי: הגיע הזמן, אחרי שחיקה גדולה שלא עדכנו להם שכר, שזה מבורך כמובן שקם ועד ושהם התארגנו.

נעמה לזימי: רק להבין איך הגילום הזה בא לידי ביטוי בתקציב הנוכחי.

נעמה לזימי: אשמח להצטרף לדברים של ינון על הממ"מ.

נעמה לזימי: זאת באמת נקודה קשה מאוד.

נעמה לזימי: אנחנו מעבירים להם מחקרים, הם אומרים לנו שהם בעומס.

נעמה לזימי: העבודה שלנו גם נפגעת, כי אם מחקר מגיע ארבעה חודשים אחרי בגלל עומס ולא חודש אחרי, אז בוודאי שזה משפיע על העבודה הפרלמנטרית.

נעמה לזימי: אז כמובן בשבילם, אבל באמת בשביל המהות של הדבר הזה.

נעמה לזימי: אשמח להכיר את סוגיית התביעות לעומק, אם אפשר לקבל סקירה מלאה כדי שנבין על מה מדובר.

חיים ביטון: אנחנו לא מכריזים על עליית שכר של היועצים הפרלמנטריים.

חיים ביטון: יש לנו המון אמפתיה ליועצים הפרלמנטריים וגם לתנאים שלהם, אבל אנחנו לא מכריזים על עליית שכר, ולכן לא גילמנו עליית שכר בתקציב.

נעמה לזימי: אני רוצה להבין.

נעמה לזימי: יש עודפי תקציב, הם גדולים.

נעמה לזימי: לא שמנו בהם אפילו חלקית כדי לגלם אפילו שיפור מה שיש בבתי המלון שלא מספיק למרבית בתי המלון פה, ועוד סוגיות מורכבות.

נעמה לזימי: אפילו חלק מעודפי תקציב לא גולמו כדי לשריין.

נעמה לזימי: כשהייתי יו"ר חברה, להסכם הקיבוצי שאני הובלתי יחד עם עובדי החברה שריינתי כסף מתקציב החברה שכיהנתי בה.

נעמה לזימי: מטבע הדברים כשמתנהל משא ומתן, כשהחברה יכולה היא גם משריינת עודפים.

נעמה לזימי: אם אתה כבר אומר שאתה מחזיר הכול לאוצר או למדינה או משריין, אז מה הטעם?

חיים ביטון: אנחנו לא מאשרים פה את העודפים עכשיו, אנחנו מאשרים את בסיס התקציב, ובבסיס התקציב לא שמנו תוספת שכר.

גיל סגל: שהיא לא ידועה בשלב הזה.

גיל סגל: אנחנו לא יודעים אותה.

נעמה לזימי: בגלל זה משריינים.

נעמה לזימי: אני לא אומרת לכם שזה ההסכם ואתם כבר משריינים אותו, אבל מרצון טוב ומחווה ל-360 היועצים שלנו, שהתנאים שלהם באמת שחוקים.

נעמה לזימי: בדקתי את זה ביחד איתם ואני מפרגנת להם על ההתארגנות החשובה.

נעמה לזימי: הדבר הנכון הוא לשריין לזה איזושהי היתכנות כלכלית.

נעמה לזימי: בטח כאשר יש עודפים.

חיים ביטון: ככל שאנחנו נעמוד בפני עובדה שצריכה להיות תוספת שכר ליועצים הפרלמנטריים, אז נבוא לוועדה הזאת ונבקש להעביר סכומים מהרזרבה, או שנבוא לוועדה הזאת ונבקש להעביר סכומים מתוכנית אחרת שיש לנו בתקציב שלא מימשנו אותה לגמרי ואנחנו מבקשים להעביר לפה.

שלמה קרעי: מתקציב הבורקסים שהגדילו ב-50%.

נעמה לזימי: את זה ידעו כבר להעריך.

אופיר כץ: יש תקציב לבורקסים?

שלמה קרעי: עלה מ-12.5 מיליון ל-17.5 מיליון.

חיים ביטון: אנחנו נצטרך למצוא את המקור לעלות הזאת, וזה בדיוק מה שאמרתי קודם.

חיים ביטון: למה לכנסת דרושים עודפים?

חיים ביטון: כי הכנסת היא stand alone, היא לא יכולה לקחת ממשרד החינוך ולהעביר לכנסת, היא צריכה לדאוג לעצמה, וככל שיש עודפים שנוכל לקחת מהם אנחנו ניקח.

חיים ביטון: אם לא אז נגיד שלא.

חיים ביטון: אבל אני חייב לציין, הסכם שכר נעשה עם היועצים הפרלמנטריים ב-2016.

חיים ביטון: בנוסף להסכם השכר שנעשה הצמדנו את היועצים הפרלמנטריים להסכמים הקיבוציים של עובדי המדינה.

חיים ביטון: ההסתדרות דואגת גם להם באופן עקיף.

נעמה לזימי: ההסתדרות היא גם הגוף המאוגד של הוועד שלהם.

ניר אורבך: תודה רבה.

ניר אורבך: חבר הכנסת קרעי, בבקשה.

נעמה לזימי: אמרתם שעל התביעות נדון פה?

גיל סגל: כשנדבר על העודפים נדון בתביעות.

בועז טופורובסקי: אני רוצה להשלים את מה שאמרה חברת הכנסת לזימי.

בועז טופורובסקי: אני רוצה לוודא.

בועז טופורובסקי: כשתהיה הוועדה הציבורית והיא תמליץ מה שהיא תמליץ, אנחנו כמובן לא מתערבים בהמלצות שלה על היועצים הפרלמנטריים, לא יקרה מצב שאתם תגידו אין כסף, נכון?

חיים ביטון: אני לא יודע מה היא תמליץ.

חיים ביטון: אם היא תמליץ להוסיף 100% ליועצים הפרלמנטריים אני אגיד לה שאין היתכנות כלכלית, אין היתכנות תקציבית.

חיים ביטון: אבל אם היא תגיד להוסיף סכומים שאני אמצא להם את המקור בתקציב הכנסת או בעודפים או ברזרבה, כי יש לנו גם רזרבה, לא גדולה אמנם, אני אבוא לוועדה הציבורית ואגיד שישנה היתכנות תקציבית לתוספת שהיא ממליצה.

אופיר כץ: מתי היא אמורה לסיים את עבודתה?

בועז טופורובסקי: היא עוד לא הוקמה.

אופיר כץ: כדאי להגיד מתי אנחנו רוצים, לא?

גיל סגל: שנתיים וחצי אין ועדה ציבורית.

גיל סגל: גם שכר חברי הכנסת לא נדון במשך שנתיים.

נעמה לזימי: צריך להגיד בהקשר של ההצמדה, בגלל שהתחלופה היא די גבוהה אין לזה הרבה ערך, כי צבירת הוותק וכל מה שצוברים במידה שנשארים פה איקס שנים לא באה לידי ביטוי אצלם, ולכן העלאת שכר והעלאת תנאים בשלב הראשוני של עובדים כשנתיים-שלוש במקסימום היא הדבר היותר מתבקש והגיוני.

נעמה לזימי: כמובן שמי שנשאר יותר מעולה שהוא מוצמד, אבל בסופו של דבר זאת עבודה עם תחלופה.

נעמה לזימי: אנחנו מודעים לזה, גילמתם את זה גם פה, ש-150 בשנה מתחלפים.

גיל סגל: נכון.

גיל סגל: אגיד מילה על שכר היועצים הפרלמנטריים והתנאים, והתנאים הנלווים וכו'.

גיל סגל: ככל שהיועצים מתאגדים, והם בחרו את ההסתדרות כגורם מייצג והכנסת תהיה חלק מהמשא ומתן הזה, אז הוועדה הציבורית תצטרך לדון בזה, לקבל החלטות.

גיל סגל: להחלטות האלה יהיו משמעויות תקציביות.

גיל סגל: ואני אומר עוד פעם, אם נוכל לממש את ההחלטות ככל שיהיו מתוך תקציבי הכנסת, כפי שאמר פה החשב, בין אם זה העתודה, בין אם זה הרזרבה, אנחנו נעשה את זה.

גיל סגל: אם אלה סכומים שמעבר ליכולת שלנו, נחזור לוועדה הזאת ונראה מה עושים.

גיל סגל: זה הכיוון.

חיים ביטון: גם ההסתדרות, כשהיא עושה הסכמים, היא עושה הסכמים בכמה שלבים, לא הכול בשנה אחת.

נעמה לזימי: זה בסדר גמור, ועדיין אנחנו מייצרים פה בסיס יותר טוב להיות פה.

נעמה לזימי: אולי גם לשמור על תחלופה פחות רוטינית.

חיים ביטון: אני חייב לציין שהוועדה הציבורית שדנה בתנאי היועצים הפרלמנטריים הסתכלה על שני צדי המטבע.

חיים ביטון: קודם כל היא רצתה למשוך יועצים פרלמנטריים שיבואו לעבוד בכנסת, ולכן בהסכם האחרון היא אמרה: אני מכירה לכם בוותק נצבר שאתם עבדתם במקומות אחרים.

חיים ביטון: ובנוסף לכך, על מנת לשמר אותם, אתם יודעים שיועצים פרלמנטריים מקבלים תוספת של 4% בגין כל שנה בגין הוותק שלהם.

חיים ביטון: זו תוספת שאין לה אח ורע באף מגזר.

נעמה לזימי: לכן אמרתי שזה החלק החיובי.

נעמה לזימי: הייתי יועצת פרלמנטרית, לצד התחלופה התנאים הם תנאים שיש מה לשפר בהם, גם ברשת הסוציאלית, שזה כמו שאמר אופיר קודם המלון והאש"ל וכל הדברים האלה.

ניר אורבך: תודה רבה.

ניר אורבך: חבר הכנסת קרעי, בבקשה.

שלמה קרעי: תודה, אדוני היושב-ראש.

שלמה קרעי: רק הערה לגבי היועצים הפרלמנטריים.

שלמה קרעי: אם כבר עושים שינוי, צריך שיהיה בידי חברי הכנסת, שהרי הם מעסיקים אותם, היכולת גם להשפיע על השכר וכן לייצר איזושהי דיפרנציאציה, איזשהו סכום חודשי מסוים שהוא יוכל לחלק אותו ליועצים ולגייס אולי יועץ אחד בכיר יותר.

אופיר כץ: בעבר זה היה כך.

בועז טופורובסקי: כמו שיש בלשכות השרים.

חיים ביטון: זה קיים פה.

גיל סגל: ככל שתמונה הוועדה הציבורית, אתם תהיו מוזמנים לבוא ולהעלות את כל הרעיונות.

שלמה קרעי: דיברנו על זה.

שלמה קרעי: אמרתי גם את ההערה שיש לי שאולי לאפשר לפחות עובד אחד, במיוחד במפלגות פריימריז כמונו שיש לנו יועצים פוליטיים שבדרך כלל לא מגיעים לעבודת הכנסת, ולפעמים אפשר להסתפק ב-50% משרה לאחד ו-50% משרה לשני.

חיים ביטון: אני מציע שלא תעלה את זה בפני הוועדה הציבורית.

שלמה קרעי: אני מעלה את מה שאני חושב, אדוני החשב.

נעמה לזימי: פיצול משרות זה לא דבר נכון.

שלמה קרעי: אנחנו שומרים על קשר עם הציבור, לא כמו המפלגות המנותקות שאין להן כל כך קשר.

בועז טופורובסקי: איפה יצאת בסקר?

בועז טופורובסקי: איך לא ראיתי אותך ב-12 הראשונים?

שלמה קרעי: אתה יודע שזה סקר שמישהו הזמין.

נעמה לזימי: בתור מישהי במפלגה עם פריימריז שגם עשתה פריימריז לעומת הליכוד בבחירות האחרונות אני דווקא מסכימה פה עם חיים.

נעמה לזימי: פיצול משרות זה לא דבר נכון.

נעמה לזימי: צריך לחזק את היועץ הפרלמנטרי.

שלמה קרעי: אבל יש משרות פוליטיות שאתה צריכה רכז בצפון, שהוא עובד בשבילך 10 שעות בשבוע, שומר על קשר, עושה כמה דברים.

ניר אורבך: אני מציע שכאשר תקום הוועדה הציבורית נקיים פה דיון בוועדת הכנסת על הנושא של כל ההצעות שלנו להעלאת תנאי השכר של העוזרים הפרלמנטריים.

ניר אורבך: לדעתי זה גם יהיה יותר חזק אם נבוא עם הסכמות לוועדה, ושלא כל אחד יעלה באופן עצמאי.

שלמה קרעי: בסדר גמור.

נעמה לזימי: ההסכמות מהכיוון שלי, כן?

חיים ביטון: זוהי גם דרך המלך, שוועדת הכנסת פונה לוועדה הציבורית.

שלמה קרעי: יש קורס של יועצים פרלמנטריים שלא מתקיים כבר הרבה זמן, שהוא גם אמור לתת להם מענק של 5,000 שקלים למי שעובר את ההכשרה הזאת, וחבל שאין קורס.

שלמה קרעי: אני מקווה שכאן יש אותו.

גיל סגל: אם וכאשר לא יהיו בחירות בארבע השנים הקרובות.

שלמה קרעי: מה זה קשור?

שלמה קרעי: הקורס אמור להיפתח בחודש הבא.

שלמה קרעי: יועצים פרלמנטריים לא עברו כאן הכשרה, ויש להם גם מענק שהם יכולים לקבל בעקבות אותה הכשרה.

שלמה קרעי: למה לא לתת להם את זה?

שלמה קרעי: לגבי מה שיש לנו כאן.

שלמה קרעי: דיברנו כבר על מרכיבי שכר חברי הכנסת, שחיים אמר שהם נותנים את הברוטו.

שלמה קרעי: אני מדבר על הברוטו מבחינת הניצול של חברי הכנסת, כי כמו שאתה רואה ביצוע 2020 זה שבעה מיליון לגבי תקציב לשכה, שכירת משרדים ותקשורת, ו-11 מיליון זה התקציב.

שלמה קרעי: אני מקבל את התשובה, אתה נתת לזה מענה.

שלמה קרעי: יש לנו כאן בקשרי חוץ וטקסים, שורה 27.

שלמה קרעי: נניח 2020 הייתה שנת קורונה, אבל מ-2019 ל-2022 או 2021, יש עלייה של 60% בתקציב.

שלמה קרעי: האם יאיר לפיד לא מספיק לבזבז כסף בטיסות שלו לכל קשרי החוץ, אנחנו צריכים פה להגדיל ב-60% גם כן?

גיל סגל: אנחנו מינינו את כל אגודות הידידות.

גיל סגל: אני חושב שמרבית חברי הכנסת פה חלק מאגודות הידידות.

גיל סגל: כינסנו חזרה את אגף קשרי חוץ, כי בגלל הקורונה הם פוזרו.

שלמה קרעי: לא הייתה קורונה ב-2019.

שלמה קרעי: תקציב 2019, 4.8 מיליון.

גיל סגל: אני מסביר למה יש עלייה, כי אנחנו מתכננים להגדיל את כל הפעילות של אגודות הידידות ואת כל הפעילות של אגף קשרי חוץ.

שלמה קרעי: ל-2021 אתם מתכננים?

שלמה קרעי: 2021 נגמרת.

שלמה קרעי: למה אתם מקצים לה 7.6 מיליון לעומת 4.8 מיליון בתקציב 2019?

שלמה קרעי: מה הביצוע נכון להיום של 2021?

חיים ביטון: יש אקספו שהכנסת משתתפת שם והיא הוציאה סכום של 3.5 מיליון, חלקה באקספו.

שלמה קרעי: ב-2021?

חיים ביטון: ב-2021.

שלמה קרעי: משהו שלא היה מתוכנן?

חיים ביטון: זו התחייבות שהייתה החלטת הממשלה הקודמת, שהכנסת תשתתף.

חיים ביטון: פנו ליושב-ראש הכנסת בבקשה להשתתף ויושב-ראש הכנסת הסכים להשתתף בסכום של 3.5 מיליון, בתנאי שלכנסת יהיה ייצוג שם.

שלמה קרעי: מה אנחנו מקבלים מה-3.5 מיליון?

חיים ביטון: שלכנסת יהיה ייצוג בביתן הישראלי.

שלמה קרעי: 3.5 מיליון כדי שיהיה לנו ייצוג בביתן?

חיים ביטון: זו הייתה בקשה של הממשלה הקודמת.

שלמה קרעי: הממשלה הקודמת גם קבעה את הסכום, 3.5 מיליון?

חיים ביטון: כן.

נעמה לזימי: שלמה, אפשר לוותר על השאלה.

שלמה קרעי: יכול להיות שזאת החלטה נכונה, אני מנסה להבין אותה.

שלמה קרעי: וב-2022 אותו אקספו?

חיים ביטון: ב-2022 זו פעילות בין-לאומית.

שלמה קרעי: שלא הייתה ב-2019?

שלמה קרעי: אני מנסה להבין למה יש גידול של 60%.

שלמה קרעי: יש בסך הכול דברים בסדר, אבל יש דברים שהם בולטים לעין.

שלמה קרעי: גיל, תראה איזה פרוגרסיביים נהייתם.

שלמה קרעי: אחרי טבלת האקסל, חצי מהחוברת היא ייצוג מגדרי פה, ייצוג מגדרי פה, התפלגות פה, שכר עובדי מנהל ייצוג מגדרי, התפלגות מגדרית עובד משמר הכנסת.

שלמה קרעי: אין לי בעיה עם ייצוג מגדרי, אבל תראו כמה הקדשתם בהסבר על התקציב, עמוד אחד הערות ודברי הסבר, וחצי מהחוברת ייצוג מגדרי.

חיים ביטון: למה אתה לא מסתכל על העמודים הראשונים?

שלמה קרעי: קראתי את העמודים הראשונים, ועדיין אם תסכום את כל העמודים ביחד, הייצוג המגדרי תופס פה יותר מקום.

שלמה קרעי: תנו הסברים על הפרשים.

שלמה קרעי: לא צריך לחלוב מכם מידע.

חיים ביטון: רק לרמוז לך שצריך אפליה מגדרית לגברים.

שלמה קרעי: הכול טוב עם ייצוג מגדרי, כולנו בעד, הכול בסדר.

שלמה קרעי: אבל בדיון על תקציב, חצי מהחוברת על זה ועמוד אחד הסבר על התקציב עצמו?

גיל סגל: אנחנו מחויבים לתת את הדין וחשבון הזה.

גיל סגל: אבל אני רוצה לענות לך.

גיל סגל: שאלת אותי שתי שאלות, ואני אשמח לענות לך עליהן.

גיל סגל: קודם כל, ההסבר לתקציב מתחיל בעמוד הראשון, עיקרי התקציב, עיקרי המדיניות, שינויים.

שלמה קרעי: עיקרי המדיניות ראיתי.

שלמה קרעי: הסברים על שינויים יש עמוד אחד בסוף.

גיל סגל: למה?

גיל סגל: יש פה פירוט נרחב שהשתדלנו לפרט כמיטב יכולתנו.

גיל סגל: יכול להיות שאנחנו צריכים עוד פירוט, ואני מקבל את ההערה בחיוב.

גיל סגל: אבל אני אומר שאם תקרא הכול תראה שזה די מפורט.

גיל סגל: לשאלתך השנייה, סוגיית האקספו הוחלטה בישיבת ממשלה.

גיל סגל: הכנסת מימשה את החלטת הממשלה ושמה את ה-3.5 מיליון שקלים האלה.

גיל סגל: זה באמת הגידול האחד.

גיל סגל: הגידול הנוסף, אתה תראה שהוא יחסית קטן יותר.

שלמה קרעי: זה לא גידול קטן.

שלמה קרעי: הגידול במצטבר הוא אותו גידול ויותר מזה.

שלמה קרעי: כי האקספו לא יהיה לך ב-2022.

שלמה קרעי: ב-2022 זה רק גידול רגיל, והגידול הרגיל בין 2019 ל-2022 הוא 62.5%.

גיל סגל: לא.

גיל סגל: יש גידול אחד שאתה רואה אותו בין 2020 ל-2021.

שלמה קרעי: זה הבנתי, יולי אדלשטיין ואקספו.

גיל סגל: בין 2021 ל-2022 הגידול הוא בסך הכול ב-230.

שלמה קרעי: אבל למה בין 2021 ל-2022?

שלמה קרעי: תנטרל את האקספו עכשיו.

גיל סגל: אבל זאת מחויבות של הכנסת.

שלמה קרעי: זה מה ששאלתי.

שלמה קרעי: האסקפו יהיה גם בשנה הבאה?

שלמה קרעי: יכול להיות שזה על אוטומט.

שלמה קרעי: העליתם טייס אוטומטי, אבל ממקום שבו יש 3.5 מיליון חד פעמי.

שלמה קרעי: וזה לא נכון לעשות כך.

ינון אזולאי: הטייס האוטומטי פה אומר 66% זה גידול בחברי כנסת שנמצאים עכשיו מהחוק הנורבגי.

שלמה קרעי: אני חושב שאם כאן עשיתם טייס אוטומטי על 2021, וב-2021 יש הוצאה חד פעמית שמהווה 50% מהתקציב, זה לא נכון לעשות את זה.

שלמה קרעי: צריך לנטרל את ה-3.5 האלה.

בועז טופורובסקי: או להוסיף טיסות ב-3.5 מיליון שקל.

שלמה קרעי: ללפיד.

בועז טופורובסקי: לא ללפיד.

בועז טופורובסקי: אנחנו לא מתקצבים משרדי ממשלה.

שלמה קרעי: לפיד לוקח גם מכאן וגם מכאן, תאמין לי.

שלמה קרעי: ממשלה מעופפת.

גיל סגל: בסוף אני מנכ"ל הכנסת של כל חברי הכנסת, ועובדי הכנסת.

גיל סגל: אנחנו רוצים להיות שירותיים לחברי הכנסת ללא שיוך פוליטי, וזה מה שמשתקף בתקציב.

שלמה קרעי: מה זה תפעול שוטף?

שלמה קרעי: למה הוא עלה גם כן בערך ב-40%?

שלמה קרעי: שורה 50.

שלמה קרעי: זה הבורקסים?

שלמה קרעי: מ-12.7 מיליון ל-17.4 מיליון.

שלמה קרעי: מה כל כך עלה התפעול השוטף?

שלמה קרעי: במקום ייצוג מגדרי, אלה דברים שדורשים הסבר מפורט.

נדב כספי: דיברתי על זה כשדיברנו על השינויים.

נדב כספי: יש לנו גם ייעוץ ארגוני שנעשה פה לכנסת שצופים ב-2022 עבודה מאסיבית איתו.

נדב כספי: היא הייתה רדומה בשנים הקודמות.

שלמה קרעי: מה זה אומר ייעוץ ארגוני?

שלמה קרעי: מה הוא בא לתת?

נדב כספי: חברה חיצונית שבאה ונותנת להנהלת הכנסת ייעוץ בנושא של שינויים ארגוניים אם צריך.

שלמה קרעי: המנכ"ל לא מספיק, אתה צריך ייעוץ ארגוני?

שלמה קרעי: אני מכיר אותך כאדם מאוד מוכשר.

גיל סגל: זו לא התקשרות מעכשיו, זו התקשרות קודמת.

גיל סגל: זו חברה ארגונית שהתחילה ועשתה פעילות עם חטיבת התפעול של הכנסת.

גיל סגל: העבודה בעיצומה.

גיל סגל: מטרת החברה הזאת היא לעזור לכנסת בחטיבות שנכון להיכנס ולהסתכל עליהן, לעבור תהליך של התייעלות, מיקוד וליווי החטיבות השונות.

שלמה קרעי: זה קשה לראות רק עלות של ייעוץ ארגוני בלי לקחת בחשבון ביתר סעיפי התקציב את החיסכון שהייעוץ הזה אמור להביא לך.

גיל סגל: היא אמורה בסוף למקסם את התשומות שלנו.

גיל סגל: היא אמורה לעזור גם במבנה הארגוני וגם בבחינה הארגונית.

שלמה קרעי: יריב, אתה מכיר ייעוץ ארגוני כזה שהתחייבתם?

חיים ביטון: זה לא הכול ייעוץ ארגוני כאן.

יריב לוין: יש ייעוץ ארגוני, אבל לא בסכומים האלה.

נדב כספי: יש גם חוק שעבר לממונה בטיחות חיצוני, שזה 600,000 שקל בשנה שלא היה קיים לפני זה.

נדב כספי: נקבע בחקיקה שהוא חייב להיות במשרה מלאה.

נדב כספי: לפי כמות הרכבים זה פה משרה וחצי.

נדב כספי: זה נמצא בתפעול השוטף.

נדב כספי: ויש גם עלויות בעקבות הוספת ועדות, הוספת ציוד שצריך לקנות.

שלמה קרעי: אתה מרים לי להנחתה.

שלמה קרעי: כי הוספת ועדות, היועצים הפרלמנטריים עומדים מול הייעוץ המשפטי והממ"מ ורואים שהם קורסים ולא מצליחים לתת מענה מספיק, ובעיני תוסיפו שם מעט.

נדב כספי: אתה לא רואה את התקנים.

חיים ביטון: 22 תקנים.

שלמה קרעי: בעמוד היחיד שנתתם פה הסבר על השינויים, 22 תקנים.

שלמה קרעי: כמה לממ"מ?

שלמה קרעי: ארבעה תקנים.

שלמה קרעי: כמה לייעוץ המשפטי של הוועדות?

נדב כספי: לייעוץ המשפטי שש משרות.

ינון אזולאי: אגב, גם בשש המשרות של הייעוץ המשפטי, מעניין מה הממ"מ ביקשו ומה הייעוץ המשפטי ביקשו ומה הם קיבלו.

גיל סגל: אני רוצה להגיד לכם משהו על הממ"מ.

גיל סגל: אנחנו קודם מחויבים לעבודת הוועדות ורק אחר כך לבקשות של חברי הכנסת, ובהתאם לזה תקצבנו את התוספת.

גיל סגל: אי אפשר לתקצב באופן בלתי סופי.

שלמה קרעי: אתה אומר לי שתקצבתם את הממ"מ בהתאם למה שהוועדות צריכות בלי להתייחס למה שחברי הכנסת צריכים?

גיל סגל: זה לא מה שאמרנו.

גיל סגל: אמרנו שעשינו את השילוב המיטבי בין לבין, אבל קודם כל עם הסתכלות על תוספת הוועדות.

גיל סגל: זה מה שאנחנו מחויבים בפקודת הארגון.

בועז טופורובסקי: אולי זה מה שהיועץ הארגוני אמר להם.

ינון אזולאי: אגב, איך זה חולק בייעוץ המשפטי, לפי הבקשה שלהם?

ינון אזולאי: כמה הם ביקשו לצורך העניין?

גיל סגל: בייעוץ המשפטי ההסתכלות היא על כלל הכנסת, לא רק על הוועדות.

גיל סגל: למשל יועץ משפטי למליאה שהתווסף לטובת פעילות המליאה.

גיל סגל: לכן הסתכלנו על זה אל מול כלל הצרכים בכנסת, לא רק הוועדות.

ינון אזולאי: זה נותן מענה היום למה שהם מבקשים?

שלמה קרעי: וזה עוד כשאנחנו בתת עבודה בוועדות.

חיים ביטון: חבר הכנסת אזולאי וחבר הכנסת קרעי, אנחנו נמצאים בין הפטיש לסדן.

חיים ביטון: אתה מבקש מאתנו לתת מה שביקשו.

חיים ביטון: אם היינו נותנים מה שביקשו, קרעי היה שואל למה גדלנו כל כך.

ינון אזולאי: שלמה קרעי ואני נסתדר.

ינון אזולאי: אם זו הבעיה שלכם, אל דאגה.

שלמה קרעי: אמרתי שאלה נושאי הליבה שלנו, מולם אנחנו נמצאים כל היום והם הרבה פעמים לא נותנים מענה.

שלמה קרעי: במקום ייעוץ ארגוני בארבעה מיליון שקל, שאף אחד לא צריך.

שלמה קרעי: אני מאפשר לכם, תבטלו את ההחלטה של הממשלה הקודמת.

שלמה קרעי: לא צריך, יש פה מנכ"ל מספיק טוב.

שלמה קרעי: את הארבעה מיליון תנו לממ"מ ולייעוץ המשפטי.

חיים ביטון: אתה מאפשר לנו לבטל מחליטים 4934?

שלמה קרעי: כן.

שלמה קרעי: תגישו לאישור הממשלה, אנחנו לא נכעס על זה.

שלמה קרעי: עבאס יאשר לכם ואנחנו לא נצעק.

גיל סגל: חבר הכנסת קרעי, אתה מדבר בשם הממשלה הקודמת?

שלמה קרעי: נמצא פה יריב, הוא מרכז האופוזיציה.

שלמה קרעי: מה אתה אומר?

יריב לוין: תחזינה עינינו, זה מה שאני אומר.

שלמה קרעי: יריב אמר קודם, הם לא אישרו בסכומים כל כך גבוהים את הייעוץ הארגוני.

בועז טופורובסקי: עדיף שתעשו בדיקה לייעוץ הארגוני.

בועז טופורובסקי: זה מה שאנחנו מבקשים.

בועז טופורובסקי: זה נראה לנו לא ברור, ותעשו על זה בדיקה.

בועז טופורובסקי: זה לא שעכשיו לא נאשר את התקציב, אבל העלינו כאן נושא.

שלמה קרעי: גם על הייעוץ הארגוני וגם על קשרי חוץ וטקסים, אם לא בטעות הכנסתם 3.5 מיליון סתם ב-2022.

שלמה קרעי: ואם כן, אז תעבירו את זה לממ"מ ולייעוץ המשפטי, ואולי לעוזרים הפרלמנטריים שדיברנו קודם.

גיל סגל: אפשר לבטל כמה מאגודות הידידות, ואנחנו לא חושבים שזה נכון לעשות.

גיל סגל: אגודות הידידות בראשות חברי הכנסת, אנחנו חושבים שנכון להתניע את העבודה שלהם.

שלמה קרעי: אגודות ידידות היה מתוקצב ב-2019.

גיל סגל: נכון, אבל היא לא באה לידי ביטוי ב-2020.

שלמה קרעי: היא באה לידי ביטוי ב-2019, 4.8 מיליון.

שלמה קרעי: שאלתי למה זה עלה ב-60%.

בועז טופורובסקי: כדי שגם העוזרים יוכלו לטוס.

גיל סגל: הסברנו חלק מהעלייה.

שלמה קרעי: הסברת לגבי 2021, 3.5 מיליון.

שלמה קרעי: 2022, עשית טייס אוטומטי על 2021.

שלמה קרעי: אז שים לב שלא בטעות מובלעים ב-2022 אותם 3.5 מיליון.

גיל סגל: אנחנו נבדוק את זה עוד פעם.

בועז טופורובסקי: אתה יודע מה זה קרעי?

בועז טופורובסקי: זה קם רואה חשבון על ישראל.

שלמה קרעי: מענקי פרישה חברי כנסת.

שלמה קרעי: מה זה אומר, שאתם צופים בחירות בשנה הקרובה?

שלמה קרעי: שורה 94.

נדב כספי: אנחנו לא יודעים, יש חברי כנסת שפורשים תוך כדי השנה.

שלמה קרעי: מי פורש תוך כדי השנה?

שלמה קרעי: בזה אני דווקא מסכים אתכם שצריך להיערך לבחירות בתקציב.

ינון אזולאי: הכוונה שאם אחד שורר בקואליציה והוא נורבגי, אז נכנס מישהו אחר ואז הוא פורש.

נדב כספי: לא, הוא לא מקבל.

שלמה קרעי: אתם נערכים פה לבחירות ב-2022 וזה בסדר גמור.

חיים ביטון: אני רוצה עוד פעם לחזור.

חיים ביטון: אתה משווה אותנו ל-2019.

חיים ביטון: ב-2019 היו שתי מערכות בחירות, שתי פגרות בחירות.

חיים ביטון: במקום שמונה חודשים, הכנסת הייתה פעילה ארבעה-חמישה חודשים.

חיים ביטון: בכל שאר החודשים פריימריז, הסתובבתם, כל מיני דברים כאלה.

חיים ביטון: חברי כנסת לא נסעו לחו"ל, לא היו משלחות.

שלמה קרעי: תקציב 2019 אושר במרס 2018, כמו שבנט אוהב להגיד, לפני 3.5 שנים.

שלמה קרעי: לא קשור לביצוע.

שלמה קרעי: אין פה ביצוע 2019.

שלמה קרעי: ביצוע 2019 הוא כנראה קרוב לאפס בסעיף הזה, אתה צודק.

שלמה קרעי: תקציב 2019 שאושר במרס 2018 לא לקח בחשבון שתי מערכות בחירות ב-2019.

שלמה קרעי: לקח בחשבון פעילות מלאה ותוקצב 4.8 מיליון.

שלמה קרעי: אתם ב-2021 נתתם עוד 3.5 מיליון.

שלמה קרעי: לכן אנחנו רואים פה 7.6.

שלמה קרעי: ב-2022, טייס אוטומטי, נתתם 7.8, לדעתי בטעות.

שלמה קרעי: לקחתם את ה-3.5 ועליהם נתתם גם טייס אוטומטי.

גיל סגל: הבנו.

גיל סגל: נבדוק את זה.

ינון אזולאי: יש לי שתי שאלות.

ינון אזולאי: ראיתי את הגרף של המגדרי, מה קורה עם המגזרי?

ינון אזולאי: האם הכנסת עומדת באחוזים של העסקת חרדים, ערבים?

ינון אזולאי: אגב, אנשים עם מוגבלויות זה אחד המקומות שבאמת מעסיקים, ומגיע על זה שאפו לכנסת לדורותיה, ורק צריך להעצים את זה.

ינון אזולאי: אני חייב להגיד שאנחנו גם מכירים אותם יותר טוב ויש לנו רגישות יתר, גם כשאנחנו יוצאים מחוץ לכותלי הכנסת.

ינון אזולאי: אז על הדבר הזה יישר כוח.

ינון אזולאי: אבל במגזר החרדי, אני יודע שבמשרות סטודנט נכנסו כמה, אבל אנחנו מבקשים עבודה שתהיה גם בתפקידים יותר בכירים, שיבואו לפה בשביל להישאר פה.

ינון אזולאי: יש בכל מקום אפליה מתקנת.

ינון אזולאי: אני חושב שגם את זה היה צריך לעשות בתור אפליה מתקנת בציבור החרדי.

ינון אזולאי: דבר נוסף, יש הסיפור של עובדי סיעות שנמצאים בחוק אחר, שהוא חוק עקיף, דרך חוק מימון מפלגות.

ינון אזולאי: אני חושב שגם שם צריך לעשות תיקון.

ינון אזולאי: בכלל, כל התקצוב של הסיעות צריך לעבור איזשהו רענון ולנסות כן לסדר את העניין הזה.

ינון אזולאי: דבר אחרון, אני חייב לציין לשבח את המחלקה שלך, חיים.

ינון אזולאי: אני נעזר בה.

ינון אזולאי: אולי זה לא פופולארי להגיד, אבל כל שנה אני כמעט מסיים את התקציב של הקשר עם הבוחר.

ינון אזולאי: אני באמת מחזיר את זה לבוחר.

ינון אזולאי: זה יוצא בצורה אחרת.

ינון אזולאי: אבל תמיד יש מענה, אפשר להגיד בכל שעה ובכל יום, למחלקה שלך.

ינון אזולאי: אני מאמין שגם שם חסר כוח אדם, אבל אנחנו לא מרגישים את זה.

ינון אזולאי: נותנים שם עבודה טובה, ככל הכנסת, אבל אני נמצא איתם ויישר כוח על זה.

חיים ביטון: אני מודה לך.

חיים ביטון: מנהלת המדור נמצאת פה, היא שמעה אותך.

ינון אזולאי: האחת והיחידה.

ניר אורבך: אני יכול גם להוסיף מהצד של מנכ"לי המפלגות.

ינון אזולאי: גם מנהלי הוועדות, באמת כולם פה עושים עבודה טובה.

ינון אזולאי: אני רוצה תשובה מהמנכ"ל תשובה לגבי המגזר, וגם לגבי עובדי הסיעות, אם יש לכם כוונה כן לשנות את זה.

גיל סגל: אנחנו ככלל בהסתכלות על המגזר הציבורי הממשלתי, בהעסקת עובדים מהמגזר הערבי אנחנו באחוזים נמוכים משמעותית, ואנחנו עושים לא מעט פעולות לנסות ולתקן את זה.

גיל סגל: מכל מיני סיבות, אני לא אכנס אליהן כאן, אבל אנחנו בהחלט פועלים לעשות את זה ולנסות לשנות ולדרבן יותר ויותר עובדים מהמגזר הערבי להתמודד במכרזים ולהגיע לעבודה בכנסת.

גיל סגל: לגבי המגזר החרדי מצבנו הרבה יותר טוב מהמגזר הערבי, אבל גם פה במקום לעמוד על משהו כמו 7%, אם אני זוכר פחות או יותר זה היעד הממשלתי, אנחנו במשהו כמו 5.6%.

גיל סגל: אנחנו עדיין טיפה מתחת ליעד.

ינון אזולאי: אבל כשאתה מדבר עליהם אתה מכניס בתוכם גם את משרות הסטודנט.

ינון אזולאי: אני שואל בתפקידים בכירים, תסתכל כמה נמצאים מהמגזר החרדי.

ינון אזולאי: אתה אומר שמשקיעים במגזר הערבי כדי לעשות.

ינון אזולאי: אני לא ראיתי שיוצאים מכרזים עם העדפה.

ינון אזולאי: אגב, במגזר הערבי כמה אחוזים יש לך?

גיל סגל: אני נמוך משמעותית.

אימאן ח'טיב יאסין: מתחת ל-1%.

גיל סגל: אנחנו ב-1.6% אם אני זוכר טוב.

ינון אזולאי: ואם תוציא את משרות הסטודנט ואת המשרות האלה, תגיע לאחוזים יותר נמוכים גם במגזר החרדי.

ינון אזולאי: ואני חושב שכאשר מוציאים תפקידים, שיהיו תפקידים ייעודיים בשביל אותם מגזרים.

ינון אזולאי: וגם בניקוד כשהם נבחנים, אנחנו מכירים ממשרדי הממשלה שיש ניקוד מסוים שיש להם תוספת.

ינון אזולאי: זה דבר שאני חושב שיכול להועיל ולהביא עוד את האוכלוסיות האלה לסייע ולהגיע לתפקידי מפתח בכנסת.

גיל סגל: אני מסכים לגמרי.

גיל סגל: אני רק מזכיר, וחשוב לזכור את זה, שאנחנו קודם כל מחויבים למכרזים פנימיים ורק אחר כך אנחנו יוצאים למכרזים פומביים.

אימאן ח'טיב יאסין: אבל אז נישאר בתוך המעגל.

גיל סגל: אבל אני מחויב קודם כל להיכנס.

גיל סגל: במידה שאנחנו לא מוצאים, אנחנו יוצאים למכרזים חיצוניים.

גיל סגל: לדוגמה, עכשיו יש מכרז לדוברים שאנחנו מסכמים אותו בימים אלו, ועוד ועוד.

גיל סגל: ככל שנצא למכרזים פומביים אנחנו ניתן יותר ויותר עדיפות.

ינון אזולאי: אגב, יש לי בשבילך פתרון לעכשיו במכרזים הפנימיים לגבי המגזר החרדי.

ינון אזולאי: תוסיף שיעורי תורה פה, אולי חלק יהיו חרדים.

בועז טופורובסקי: אני בעד.

ניר אורבך: אם נסכם, היה פה דיון רציני והערות מאוד משמעותיות.

אימאן ח'טיב יאסין: במיוחד בקשר ליועצים ובקשר לייצוג.

ניר אורבך: נכון.

ניר אורבך: אני מציע שמנכ"ל הכנסת ימקד את הנקודות שעלו פה לבדיקה.

ניר אורבך: אני מציע שנאשר את התקציב, ומנכ"ל הכנסת יחזור אלינו עם תשובות לגבי הנקודות וההערות שהועלו.

בועז טופורובסקי: בכלל, לאורך שנים, גם כשמתחלפים, יש כאן ניהול מצוין של הכנסת ופשוט תענוג לבוא לעבוד כאן, ברמת שירות ועבודה נהדרים.

בועז טופורובסקי: גיל עוד לא קלקל את זה.

גיל סגל: אני אמשיך מהנקודה הזאת.

גיל סגל: אני חושב שעובדי הכנסת באמת עושים את המיטב.

גיל סגל: הם שירותיים לחברי הכנסת ולצרכים, ואני חושב שזה ראוי להערכה.

גיל סגל: אני מצטרף פה גם למי שציין את זה, ואני מציין את זה באופן מאוד מוחלט.

גיל סגל: כך הכנסת תישאר ואנחנו נהיה מאוד שירותיים ונעמוד אל מול הצרכים של הכנסת.

גיל סגל: הרצף התפקודי של הכנסת הוא לא פחות חשוב בימי מליאה ארוכים, הוא לא פחות חשוב בימי חירום כאלה או אחרים, שאני מקווה שלא יבואו עלינו.

גיל סגל: נאמר פה, אנחנו נעשה בדיקה בשלושה תחומים.

גיל סגל: כל הנושא של אגף קשרי חוץ, העלית את זה, חבר הכנסת קרעי, אנחנו נבדוק את זה שוב ונתייחס לזה ונחזור לוועדה עם תשובות.

גיל סגל: לגבי הייעוץ הארגוני, גם פה אנחנו נסתכל שוב, למרות שאני חושב שהוא מאוד חשוב, לפחות ממה שאני ראיתי ומהעבודות עד כה שהוצגו לי.

גיל סגל: אבל גם בעניין זה נחזור עם תשובה.

גיל סגל: לגבי היועצים הפרלמנטריים, אם וככל אשר תמונה הוועדה הציבורית, מכלול הנושאים יובאו לפתחה, ואנחנו נלווה את כל ההחלטות.

גיל סגל: גם ההחלטות, אגב, חייבות להיות מובאות לוועדת הכנסת לאישור, ואתם תצטרכו לדון ולאשר אותן.

גיל סגל: אתם תהיו מוזמנים לבוא ולהיות מליצי יושר של היועצים על מנת שנוכל לדון ברצינות בבקשות שלהם.

ינון אזולאי: גם לגבי עובדי הסיעות, כדאי לעשות חושבים.

גיל סגל: עובדי הסיעות כפופים ליחידה, לוועדה המייעצת ליחידת המימון.

ינון אזולאי: זה של מימון מפלגות.

ינון אזולאי: זה בחוק נפרד, אבל גם שם זה באיזשהו חוק עקיף.

ינון אזולאי: כדאי לראות איך לתת שם את הדעת, ואם צריך לפתוח את החוק בשביל זה.

גיל סגל: אבל בזה לא צריך לחכות.

גיל סגל: יש ועדה ציבורית ליחידת המימון.

ניר אורבך: אז אולי נבדוק מה הדרך היותר נכונה לעשות.

ניר אורבך: כי כשפונים ליחידת המימון בנושאים שקשורים למפלגות, זה בדרך כלל מנכ"לי המשרדים.

גיל סגל: גם עובדי הסיעות כפופים לאותה ועדה.

גיל סגל: אבל זה לא קשור ליועצים.

חיים ביטון: הסכום שמשלמים שכר לעובדי הסיעות נקבע בחוק.

חיים ביטון: דרך החלוקה שלו נעשית בכללים למימון הסיעות שנקבעות על ידי יושב-ראש הכנסת.

חיים ביטון: אבל הסכום הכולל הגלובאלי נקבע בחוק עצמו.

חיים ביטון: לזה צריך לעשות שינוי חקיקה.

ניר אורבך: להוסיף למה שאמר המנכ"ל, אני מחדד לגבי הסעיף השלישי של תנאי היועצים הפרלמנטריים, אז נכון שזה מגיע בסופו של דבר לאישור ועדת הכנסת, אבל אני מציע שאנחנו גם נעשה, וזה גם יהיה איזשהו שידור כלפי העובדים שעובדים איתנו, שאין פה קואליציה-אופוזיציה, אלא איזשהו דיון משותף שלנו, שנעלה בצורה מסודרת לוועדה את הדברים שאנחנו חושבים שהם נכונים ונחוצים.

ניר אורבך: ברשותכם אני עובר עכשיו להצבעה על התקציב, ואחר כך נדון על השימוש בעודפי התקציב.

יריב לוין: ברשותך אם אפשר רק הערה אחרת.

יריב לוין: לא נהוג שהאופוזיציה לאורך השנים מתנגדת לתקציב הכנסת, או מגישה הסתייגויות.

יריב לוין: ולכן אני גם אמליץ לחבריי שלא יעשו את זה, חרף העובדה שיש לנו לכאורה זכות הצבעה כאן, כי הוועדה הזאת לא קיימת 60 יום.

יריב לוין: ובאותה נשימה אני גם אומר שהצטערתי לראות שבפעם הראשונה טרם הבאת התקציב לכאן לדיון לא נעשתה התייעצות עם סיעות האופוזיציה.

יריב לוין: כך היה נהוג תמיד, שמדברים קודם, מראים, מציגים, שומעים.

יריב לוין: אולי יש משהו שרוצים להעיר קודם.

יריב לוין: אני לא מניח שזה נעשה מאיזושהי כוונה, אבל אני אומר שזה חלק מצורת ההתנהלות העגומה פה, שגם הנוהג הזה לאורך השנים נרמס כולו, וחבל.

יריב לוין: אנחנו בכל זאת נשמר את הנוהג כפי שקיים תמיד מבחינתנו ואני אציג לחבריי לא להתנגד וגם לא להגיש הסתייגויות על תקציב הכנסת.

יריב לוין: ואני בהחלט מצטרף לתודות גם למנכ"ל וגם לחשב וגם לסגן החשב ולכל העושים במלאכה, ולכל העובדים של הכנת התקציב עצמו וגם של העבודה השוטפת כאן, שבאמת נעשית בצורה שהיא לכבודו של הבניין הזה.

ניר אורבך: תודה רבה, חבר הכנסת לוין, יושב-ראש הכנסת לשעבר.

ניר אורבך: אני מצטרף למה שאמרת, בלי להאשים צד כזה או אחר, שבאמת היינו צריכים אולי גם את הנושא של ההתייעצות המדגמית.

ניר אורבך: אומנם לא היו לנו שמות, אבל לפחות מול נציגי הסיעות.

ניר אורבך: אני אומר את זה גם כלפי אחריות שלנו.

בועז טופורובסקי: אני חושב שכולנו מסכימים עם היושב-ראש.

ניר אורבך: אני שמח גם על ההחלטה בסופו של דבר להשתתף פה באופן אקטיבי.

ניר אורבך: אני מקווה שזה גם יהיה איזשהו סימן להמשך מבחינת הכנסת.

ניר אורבך: נעבור להצבעה.

ניר אורבך: מי בעד אישור תקציב הכנסת לשנים 2021 ו-2022, ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין אושר.

ניר אורבך: תקציב הכנסת לשנים 2021 ו-2022 מאושר על ידי ועדת הכנסת, בעזרת השם.

ניר אורבך: בהצלחה לכולם.

שלמה קרעי: אדוני היושב-ראש, נראה לי שלא הצבעת על תקציב 2022.

אייל לב ארי: זה גם 2021 וגם 2022.

אייל לב ארי: זה ביחד.

שלמה קרעי: שתי הצבעות?

שלמה קרעי: הייתה הצבעה אחת.

שלמה קרעי: אנחנו מצביעים בהצבעות נפרדות על התקציבים.

שלמה קרעי: במליאה, למשל, מצביעים בשתי הצבעות נפרדות.

שלומית ארליך: תעשה עוד הצבעה.

ניר אורבך: תודה על ההערה.

ניר אורבך: למען הסדר הטוב, נעשה כרגע הצבעה ראשונה על אישור תקציב 2021.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין

ניר אורבך: אישרנו את תקציב 2021.

ניר אורבך: כעת נעבור לאישור תקציב 2022.

ניר אורבך: מי בעד? מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין אושר.

ניר אורבך: גם הצעת התקציב ל-2022 עברה.

ניר אורבך: תודה רבה.

ניר אורבך: תודה רבה, חבר הכנסת קרעי.

ניר אורבך: אנחנו עוברים לסעיף השני, שימוש בעודפי תקציב משנת 2020 לשנת 2021.

ניר אורבך: הגיע אלינו מכתב מיושב-ראש הכנסת: בהתאם לסעיף 13(ב) לחוק יסודות התקציב תשמ"א-1995, הנני מבקש את אישורה של הוועדה המשותפת לעניין תקציב הכנסת לשימוש בעודפי תקציב 2020 לשנת 2021 לפי הפירוט בנספח המצורף בזה שנמצא אצלכם בסך 223 מיליון שקלים.

ניר אורבך: השימוש בעודפים נועד בעיקר לכיסוי התחייבויות שנעשו בשנת 2020.

ניר אורבך: זה מתווסף לתקציב.

גיל סגל: אני אגיד מילה כללית על העודפים.

גיל סגל: מרבית העודפים כאן מחויבים.

גיל סגל: הם לא עודפים שמרחפים מעל תקציב הכנסת ואנחנו יכולים לעשות בהם שימוש כרצוננו.

גיל סגל: תכף אעביר את המקל לחשב על מנת שיסביר את הסעיפים, ואני מציע להסתכל על ההתחייבויות הגדולות והמשמעותיות, כי הן באמת קשורות בנושאים.

גיל סגל: אני מפנה אתכם לסעיף 8.

גיל סגל: אני לא מתייחס רגע רק לסכום.

גיל סגל: בעזרת השם אנחנו יוצאים למכרז על שיפוץ בית פרומין, שזה מוזיאון הכנסת.

גיל סגל: שם הייתה הכנסת הראשונה, למרות שהיה פרק זמן שהיא גם הייתה בתל אביב.

גיל סגל: אני אומר את זה בלא מעט התרגשות, כי בסוף שיפוץ מוזיאון הכנסת הוא מאורע היסטורי וחשוב, ואני מקווה שייבחר זוכה ואנחנו נצא להליך הזה כבר בתחילת 2022.

גיל סגל: אז זו הזדמנות של כל מי שרוצה להיכנס להיסטוריה, זה הזמן.

גיל סגל: דרך אגב, אנחנו נשפץ, נתעד ונשים את הפירוטכניקה.

גיל סגל: בבקשה, החשב.

חיים ביטון: בהמשך לדברים שאמר המנכ"ל לגבי מוזיאון הכנסת, זה למשל סעיף שחלק ממנו נמצא באוצר, שאותו אנחנו נדרוש כאשר ניכנס לשיפוץ המאסיבי של התקציב.

חיים ביטון: בכל מקרה, אנחנו מבקשים מהוועדה לאשר לנו להעביר 223 מיליוני שקלים עודפי תקציב משנת 2020 לשנת 2021.

חיים ביטון: כפי שאמר מנכ"ל הכנסת וכפי שיסקור סגן החשב, מרבית הסכומים הם בגין עודפים מחויבים או עודפים שבגינם הכנסת התחילה או מתכננת פרויקטים מסוימים ומסיבות מסוימות הם לא בוצעו, ואנחנו נפרט.

חיים ביטון: וכמובן תביעות משפטיות שעומדות בפני הכנסת ושהכנסת מתמודדת איתן.

חיים ביטון: נדב, תסקור בבקשה.

נדב כספי: אתחיל דווקא מהסכום הגדול שנמצא בסעיף 7, 87 מיליון.

נדב כספי: זה חשוב לפרוטוקול.

נדב כספי: הסכום הזה הוא המצאה שחיים המציא.

נדב כספי: היא כנגד תביעה שתבע אותנו מי שבנה את הבניין הזה, ואנחנו לא מתחייבים לכל סכום שהוא שיצא בתביעה.

נדב כספי: זה כנגד הליך שמתבצע בבית משפט כבר משנת 2013, וכרגע אין צפי שיסתיים.

גיל סגל: חברת הכנסת לזימי, שאלת אותי על התביעה.

גיל סגל: זו התביעה הגדולה והעיקרית של חברת שפיר שתובעת אותנו תביעה מקורית שעומדת על 675 מיליון שקלים.

גיל סגל: אני מקווה מאוד שאנחנו נכנסים לאיזושהי ישורת של פשרה שהיא פחות או יותר תעמוד על הסכום הזה.

נעמה לזימי: יש עוד תביעות שעומדות בעינן?

גיל סגל: יש עוד תביעה אחת שהגיש רג'ואן על בית פרומין.

גיל סגל: היא נמצאת בסכום שהעברנו לאוצר.

גיל סגל: האוצר מנהל שם את התביעה ולא אנחנו.

גיל סגל: מה שנכון לפעם האחרונה שבדקנו, הסיכויים שם שהוא יזכה בעוד משהו הם קלושים.

גיל סגל: יש עוד תביעה של דייר מקומי שם, אבל זה לא מתקרב לסכומים האלה.

גיל סגל: זו תביעה בסכום של קרוב ל-100,000 שקלים.

גיל סגל: אבל עיקר התביעה היא מול חברת שפיר, ואני מקווה מאוד שנצליח לסגור אותה בפשרה.

בועז טופורובסקי: ואל תמהרו לעבוד עם מי שתובע אותנו.

נדב כספי: המשך הסכומים הגבוהים שיש פה זה בשיפוצים.

נדב כספי: יש פה סכום של 40 מיליון, מתוכו מחצית זה התחייבויות שהכנסת כבר הוציאה, חלקן לתכנון של 2040, חלק שיפוצים שהתחילו בשנה קודמת ועברו לשנה הנוכחית ובעצם כבר שולמו, אבל כבר הוקמו משנה קודמת.

נדב כספי: והמחצית השנייה אלה פרויקטים שתכננו להוציא אותם, עוד לא נגמר התכנון וכבר תקצבנו אותם ולכן העברנו את העודף ואנחנו מגלגלים אותו עד הביצוע.

נדב כספי: שאר הסכומים הם בעצם סכומים שהם מחויבים בהתחייבויות שעשו בשנה קודמת ואנחנו משלמים אותם השנה.

בועז טופורובסקי: וזה נוסף על הסעיפים התקציביים.

נדב כספי: כן.

חיים ביטון: עודפים מחויבים זה לא בנוסף.

חיים ביטון: עודפים מחויבים אלה עודפים שהיו בשנה שבה הם תוקצבו, רק לא שולמו.

חיים ביטון: אז אנחנו צריכים להעביר את זה לשנה הנוכחית כדי שנוכל לשלם את זה.

נדב כספי: על הסכומים העיקריים פה נעשה עוד דיון ב-2022 כדי כמובן להעביר את זה מ-2021 ל-2022.

ניר אורבך: מישהו מחברי הכנסת רוצה להתייחס לפני שאנחנו עוברים להצבעה?

ניר אורבך: תודה.

ניר אורבך: תודה לך, נדב.

ניר אורבך: אנחנו עוברים כעת להצבעה על הסעיף השני, אישור שימוש בעודפי תקציב משנת 2020 לשנת 2021.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין אושר.

ניר אורבך: ועדת הכנסת מאשרת את השימוש בעודפי התקציב.

ניר אורבך: תודה רבה לכולם ושיהיה בהצלחה.

ניר אורבך: אני נועל את הישיבה .